|  |  |  |
| --- | --- | --- |
| **Nom Atribut** | **Format** | **Descripció** |
| **Nivell** | Alfanumèric de 6 caràcters | Indica la tipologia de NUTS (Nomenclatura d'unitats territorials estadístiques), valors permesos: País, NUTS 1, NUTS 2 i  NUTS 3.  La NUTS estructura jeràrquicament el territori econòmic dels estats membres en tres nivells regionals i assigna a cada unitat territorial un codi i un nom específics i inequívocs. Subdivideix el territori de cada estat membre en un nombre enter d'unitats territorials de nivell NUTS 1, que al seu torn se subdivideixen en un nombre enter d'unitats territorials de nivell NUTS 2, subdividides alhora en un nombre enter d'unitats territorials de nivell NUTS 3. Per tant, s'estructura en tres nivells jeràrquics. |
| **Codi** | Alfanumèric de 5 caràcters | Per a cada país, s'ordenen les unitats territorials de cada nivell amb criteris alfabètics o geogràfics. D'acord amb l'ordenació, s'assignen els codis, que són alfanumèrics i estan formats per cinc dígits que permeten identificar un element unívocament.  Actualment els codis tenen la composició següent: els dos primers dígits identifiquen els estats —per a això s'utilitzen els codis alfabètics ISO alpha-2 de països (norma ISO 3166), amb dues excepcions: el canvi de GB per UK en el cas del Regne Unit i el canvi de GR per EL en el cas de Grècia—; el tercer dígit és un número o lletra que identifica el nivell NUTS 1 dins l'estat membre que el conté; el quart dígit és un número o lletra que identifica el nivell NUTS 2 dins del nivell NUTS 1 que el conté; i el cinquè dígit és un número o lletra que identifica el nivell NUTS 3 dins del nivell NUTS 2 que el conté.  L'organisme responsable de la codificació i la gestió de la NUTS és Eurostat. |
| **Descripció** | Alfanumèric de 100 caràcters | Noms de les unitats territorials de cada estat membre normalitzats en català. |
| **Pertany** | Alfanumèric de 6 caràcters | Codi NUTS del nivell superior a on pertany l’element. Els elements de tipus País, per ser el de més rang, no tenen cap valor en aquest atribut. |